
J. Ibert: Fuvolaverseny

Dolgozatomban Jacques Ibert francia zeneszerző fuvolaversenyét vizsgáltam. A hangsúlyt a benne fellelhető barokk elemekre fektettem, újszerű megközelítésre törekedve. Kitértem még a szerző életrajzára és életművére, a fuvola jelentősségére az utóbbiban. Megpróbáltam behatárolni Ibert nyelvezetét és az erre ható irányzatokat, stílusokat. Ezek közül részletesebben a neoklasszicizmusról írtam, mely a XX. századi zene egyik sajátos irányzata.
A versenymű egyes részleteit J. S. Bach műveivel vontam párhuzamba, hasonlóságok után kutatva. Általános formai jellemzőit is megemlítve igyekeztem megmutatni a darab szépségét, különlegességét, izgalmasságát.
A prezentációt élő zenei előadással szeretném illusztrálni. 

 



